Aalborg Stiftstidende, 1845-10-21
Fædrelandet. Kjøbenhavn, den 18de Octbr. Det skandinaviske Selskab aabnede iaftes paa Skydebanen sine Møder for denne Saison med en Generalforsamling, hvorpaa den i Formanden, Professor Clausens Fraværelse fungerende Viceformand, Professor Sommer gav en Udsigt over Selskabets Status. Medlemsantallet var saaledes 1372, hvoraf 1156 vare indenbyes og 216 udenbyes Medlemmer. Fra April til nu vare 70 udgaaede af Selskabet, idet 51 havde udmelde sig og 19 vare udslettede formedelst Contingentrestance, men i samme Tidsrum vare 187 blevne indmeldte, nemlig 158 som indenbyes og 29 som udenbyes Medlemmer. Ved Mødet iaftes optoges 34 nye Medlemmer, saa hele Medlems antallet nu maa være 1406. Bibliotheket var blevet forøget til 530 Bind og 80 Picer, og denne Forøgelse skyldes især en betydelig Sending af Bøger og Pjecer fra det skandinaviske Selskab i Upsala, hvilke tilligemed et Brev fra Selskabet, der oplæstes, vare komne med de upfalensiske Gjæster i Sommer. Fra de skandinaviske Selskaber i Paris og Newhork oplæstes tvende Breve, hvori de takke for den Gave af Bøger, Selskabet havde sendt dem og bede om, at Selskabet fremdeles vil have dem i Erindring. Til de nordiske Venner i Berlin, hvis Formaal egentlig er at understøtte trængende danske, norske og svenske Haandværkssvende, havde Bestyrelsen ogsaa sendt Bøger, endskjøndt dette Selskab egentlig ikke var noget organiseret Selskab, der havde Locale, men kom sammen snart hos den ene, snart hos den anden af Medlemmerne. Det norske Studentersamfund havde tilskrevet Boghandler Jæger om at faae de i Selskabet holdte Foredrag ofv. tilstillede; men da disse ikke komme i Boghandelen, havde Bestyrelsen anseet det for rigtigst selv at tilskrive Studentersamfundet og sende det Selskabets Skrifter. Efter Nytaar vil Magister Hammerich holde nogle historiske Foredrag for Selskabets Medlemmer over tvende Perioder af den danske og svenske Historie, Christian den Andens Angreb paa Sverrig, og Carl Gustavs paa Danmark 1658. Ved Syngelærer Rungs ivrige Bestræbelser, og under hans Ledelse har ogsaa dannet sig en Sangforening i Selskabet. – Derpaa skredes til Valg. Til tvende Bestyrere i de to ældste Fratrædendes, Professorerne Clausens og Steins, Sted blev Prof. Clausen gjenvalgt med 117. Stemmer, og istedetfor Prof. Stein, der havde frabedet sig Gjenvalg paa Grund af sine mange Forretninger som Overlæge, der vilde forbyde ham altid at være tilstede i Selskabets Møder, valgtes Høiesteretsadvocat Lehmann med 91 St. Efterat Sangforeningen derpaa havde affunget en Sang af Chr. Winther (Vikingen synger") til Melodi af Rung, besteg Adjunct Cronholm fra Lund Talerstolen, og holdt et Foredrag over de nordiske Vikingetogs historiske Betydning." Senere var der, som sædvanligt, Aftenspiisning, under hvilken Sangforeningen afsang passende Sange til de udbragte Skaaler af Prof. Sommer for Adjunct Cronholm; af Candidat Ploug for vore Gjæster fra i Sommer, Studenterne fra Upsala, Lund og Christiania; af Advocat Lehmann for Professor Clausen; af Seer. Friis for en Udvexling af de skandinaviske Sprog indbyrdes uden Oversættelser fra det ene Sprog til det andet; af Grosserer Meinert for Russerne" (de unge Studenter); af Dr. Ballin for de danske Slesvigere; af Prof. Sommer for Sangforeningen og dens Leder Hr. Rung. (Berl. T.)